સાંકડીશેરીમાં ‘દાદાઓ‘ પણ ઘણા હતા. એક એવા જ ‘છોટુદાદા‘. બીજા ‘ટેણીયાદાદા‘. આ લોકોને મેં ક્યારેય મારામારી કરતા કે ગાળો બોલતા યે જોયા નથી પણ એમની છાપ જ દાદાની. કોઇ એમની સાથે લડવાનું તો નામ જ ના લે. સાંકડીશેરીના બધા દાદાઓને હું ઓળખું. મોટાભાગના મરી પરવાર્યા છે. જે જીવે છે તે હવે ‘ઠરી‘ ગયા છે અને પોળના ઓટલે બેસીને જુવાનીમા ‘આને માર્યો હતો ને પેલાને ઠમઠોર્યો હતો‘ એના બણગાઓ ફુંકતા, બીડીઓ ફુંકતા બેસી રહીને મૌતનો ઇન્તેઝાર કરી રહ્યા છે.